**Projekts „Izaicinājums nozarei: Metālapstrādes nozares darbinieku sagatavošana darbam ar sarežģītajām tehnoloģijām ”**

**(Angļu val.: „Industry 4.0 ChalleNGE: Empowering Metalworkers For Smart Factories Of The Future”)**

Metālapstrādes nozare ir viena no nozīmīgākajām Eiropas ekonomikā un tajā ir nodarbināti 12 % no visiem ražošanā nodarbinātajiem ES. Eiropas pieredze parāda, ka metālapstrādes nozarē nepieciešams augsti kvalificēts darbaspēks, lai strādātu ar tehnoloģiski sarežģītām iekārtām. Šādu tehnoloģiju līmeni pārstāv ciparvadības (CNC) mašīnas un to operatori, kas ir pieprasīti gan Latvijā, gan Eiropas Savienībā.

**Projekta mērķis** ir izstrādāt vienotas kvalifikācijas prasības un profesionālās izglītības programmu, kas ļaus pilnveidot metālapstrādes nozarē strādājošo CNC mašīnu operatoru prasmes, lai novērstu neatbilstību starp darbinieku kvalifikāciju un darba tirgus vajadzībām.

**Projekta aktivitātes:**

1. esošo kvalifikāciju standartu salīdzināšana un nepieciešamo uzlabojumu apzināšana;
2. vienotu kvalifikācijas prasību, standarta un profesionālās izglītības programmas izstrāde un tās pielāgošana katras valsts vajadzībām;
3. mācību materiālu izstrāde audzēkņiem un pasniedzējiem;
4. e-studiju platformas, interaktīvu mācību materiālu izstrāde;
5. mācību programmas un izstrādāto materiālu aprobācija,
6. publicitātes pasākumi.

Projektā iesaistīti 11 partneri, kas pārstāv četras dalībvalstis: Lietuva, Vācija, Latvija, Igaunija.

Plānotais projekta ieviešanas laiks: 2016.gada novembris – 2019.gada oktobris.

**Projekta rezultāti:**

1. izstrādāts vienots CNC operatora kvalifikācijas standarts un pārtulkots dalībvalstu valodās;
2. izstrādāta un aprobēta profesionālās izglītības programma;
3. izstrādāti mācību materiāli;
4. sagatavoti pasniedzēji.

Projekta rezultātā tiks nodrošinātas vienotas prasības un mācīšanas metodes CNC speciālistu sagatavošanā projekta dalībvalstīs, kā rezultātā tiks nodrošināta augsti kvalificētu CNC speciālistu apmācība, tādējādi mazinot speciālistu kvalifikācijas atšķirības projekta dalībvalstīs.

 Projekta kopējās izmaksas ir 1 176 259, 00 *euro,* kas tiek 100% apmērā segtas no projektam piešķirtā ES finansējuma. ZRKAC aktivitāšu īstenošanai projektā paredzētais finansējums ir 60287,00 *euro*.